Η **Ουλίσες ΦΚ** (αρμενικά: *Ուլիս Ֆուտբոլային Ակումբ*) ήταν αρμενική ποδοσφαιρική ομάδα με έδρα το Γερεβάν που συμμετείχε στο πρωτάθλημα ποδοσφαίρου Αρμενίας. Ιδρύθηκε το 2000 και διαλύθηκε το 2016 εξαιτίας οικονομικών προβλημάτων. Τελευταία έδρα της ήταν το χωρητικότητας 14403 θέσεων, Στάδιο Βαζγκέν Σαρκσιάν.

Ιστορία
-------

Ο σύλλογος ιδρύθηκε το 2000 ως *Ντιναμό 2000 Γερεβάν* και το 2004 μετονομάστηκε σε *Ντιναμό-Ζενίτ Γερεβάν*, ενώ το 2006 έλαβε την πιο πρόσφατη ονομασία της. Το 2001 πραγματοποίησε την πρώτη της εμφάνιση στην Α΄ Κατηγορία της Αρμενίας καταλαμβάνοντας την ένατη θέση σε σύνολο 13 ομάδων. Ακολούθησαν αρκετές σεζόν κατά τις οποίες η ομάδα τερμάτιζε στο β΄ μισό του βαθμολογικού πίνακα και μάλιστα το 2006 κατετάγη στην όγδοη και τελευταία θέση. Κατόπιν τούτου ακολούθησε αγώνας μπαράζ με την Ντιναμό Γερεβάν της Β΄ Κατηγορίας, επί της οποίας η Ουλίσες επικράτησε με 4-2 εξασφαλίζοντας την παραμονή στην ανώτερη κατηγορία.

Το 2009 η Ουλίσες πραγματοποίησε την καλύτερη ως τότε παρουσία της φτάνοντας στην τρίτη θέση του πρωταθλήματος και στην ημιτελική φάση του κυπέλλου, εξασφαλίζοντας την παρθενική της συμμετοχή σε ευρωπαϊκή διοργάνωση. Παράλληλα, ο επιθετικός της ομάδας Αρτούρ Κοτσαριάν αναδείχτηκε πρώτος σκόρερ του πρωταθλήματος με 15 τέρματα, ενώ ο έτερος επιθετικός της, Αρτιόμ Ανταμιάν σημείωσε 11 τέρματα καταλαμβάνοντας την τέταρτη θέση στη σχετική λίστα. Την επόμενη σεζόν ο σύλλογος κατετάγη εκ νέου στην τρίτη θέση.

Το 2011 η Ουλίσες κατέκτησε για πρώτη φορά στην ιστορία της το αρμενικό πρωτάθλημα, συγκεντρώνοντας 53 βαθμούς σε 28 αγωνιστικές και βάζοντας τέλος στο ρεκόρ της Πιουνίκ που μετρούσε 10 συνεχόμενες κατακτήσεις. Τις σεζόν 2012/13 και 2013/14 κατετάγη εκ νέου στις τελευταίες θέσεις της βαθμολογίας, ενώ κατά την αγωνιστική περίοδο 2014/15 τερμάτισε στη δεύτερη θέση, 11 βαθμούς πίσω από την πρωταθλήτρια Πιουνίκ.

Ο σύλλογος διαλύθηκε τον Φεβρουάριο του 2016 όταν αποβλήθηκε από το πρωτάθλημα εξαιτίας σοβαρών οικονομικών και διοικητικών προβλημάτων.

Συμμετοχές στις ευρωπαϊκές διοργανώσεις
---------------------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Περίοδος | Διοργάνωση | Γύρος | Αντίπαλος | 1ο ματς | 2ο ματς | Συνολικό σκορ |
| --- | --- | --- | --- | --- | --- | --- |
| 2010–11 | Γιουρόπα Λιγκ | Α΄ προκριματικός γύρος | Ισραήλ Μπνέι Γεχούντα | 0–0 | 0–1 | 0–1 |
| 2011–12 | Γιουρόπα Λιγκ | Α΄ προκριματικός γύρος | Ουγγαρία Φερεντσβάρος | 0–2 | 0–3 | 0–5 |
| 2012-13 | Τσάμπιονς Λιγκ | Β΄ προκριματικός γύρος | Μολδαβία Σερίφ Τιράσπολ | 0–1 | 0–1 | 0–2 |
| 2015–16 | Γιουρόπα Λιγκ | Α΄ προκριματικός γύρος | Μάλτα Μπιρκιρκάρα | 0–0 | 1–3 | 1–3 |

 | 

| Διοργάνωση | Αγ. | Ν | Ι | Η | ΤΥ | ΤΚ |
| --- | --- | --- | --- | --- | --- | --- |
| Τσάμπιονς Λιγκ | 2 | 0 | 0 | 2 | 0 | 2 |
| Γιουρόπα Λιγκ | 6 | 0 | 2 | 4 | 1 | 9 |
| **Σύνολο** | **8** | **0** | **2** | **6** | **1** | **11** |

 |

Τίτλοι
------

* **Πρωτάθλημα ποδοσφαίρου Αρμενίας:**
	+ **Πρωταθλήτρια (1):** 2011

Παραπομπές
----------

1. 1 2  «Armenian league risks collapse as Ulisses drop out». *dailysabah.com* (στα Αγγλικά). Daily Sabah. 17 Φεβρουαρίου 2016. Ανακτήθηκε στις 20 Ιουνίου 2018.
2. ↑  «Armenia alltime table». *european-football-statistics.co.uk* (στα Αγγλικά). European Football Statistics. 25 Μαΐου 2018. Ανακτήθηκε στις 20 Ιουνίου 2018.
3. ↑  Mahari, Gurgen (9 Μαΐου 2002). «Armenia 2001 Premier League». *rsssf.com* (στα Αγγλικά). RSSSF. Ανακτήθηκε στις 20 Ιουνίου 2018.
4. ↑  Mahari, Gurgen (29 Μαΐου 2007). «Armenia 2006». *rsssf.com* (στα Αγγλικά). RSSSF. Ανακτήθηκε στις 22 Ιουνίου 2018.
5. ↑  Di Maggio, Roberto (7 Ιουνίου 2018). «Armenia - List of Topscorers». *rsssf.com* (στα Αγγλικά). RSSSF. Ανακτήθηκε στις 22 Ιουνίου 2018.
6. ↑  «Armenia. Premier league (2009)». *old.ffa.am* (στα Αγγλικά). Football Federation of Armenia. Αρχειοθετήθηκε από το πρωτότυπο στις 6 Ιουλίου 2016. Ανακτήθηκε στις 22 Ιουνίου 2018.
7. ↑  King, Ian· Schoenmakers, Jan (6 Οκτωβρίου 2015). «Armenia 2011». *rsssf.com* (στα Αγγλικά). RSSSF. Ανακτήθηκε στις 22 Ιουνίου 2018.
8. ↑  «UEFA Europa League - Ulisses-Bnei Yehuda». *uefa.com* (στα Αγγλικά). UEFA. Ανακτήθηκε στις 15 Ιουλίου 2018.
9. ↑  «Bnei Yehuda vs. Ulisses - 8 July 2010». *soccerway.com* (στα Αγγλικά). Soccerway. Ανακτήθηκε στις 15 Ιουλίου 2018.

Εξωτερικοί σύνδεσμοι
--------------------

* Επίσημη ιστοσελίδα
* Ulisses FC at FFA.AM
* Ulisses FC at UEFA.COM
* Ulisses FC at EUFO.DE
* Ulisses FC at Weltfussball.de
* European Football Club Ranking